Male nade za dogovor o dugu
Čelnici 12-očlane komisije Kongresa pripremaju se da objave da nije postignut dogovor o smanjenju federalnog duga 
Politički podeljeni američki Kongres je i dalje zakočen u pogledu obuzdavanja sve većeg deficita i duga zemlje. Sve do sada, čak ni moćni dvostranački superodbor nije ispunio zadatak da pronađe uštede u iznosu od hiljadu i 200 milijardi dolara do određenog roka. Nedostak dogovora do 23. ovog meseca, znači automatsko kresanje troškova za domaće programe i nacionalnu odbranu u 2013. godini. Politički analitičar Stjuart Rotneberg kaže da postoji dobar razlog za određivanje krajnjeg roka. “ Međutim, superodbor izgleda da je u nevolji iz istog razloga zbog kojeg sporazum do sada nije mogao da se sklopi i u Kongresu u punom sastavu. Napredne demokrate strahuju da će odbor da smanji programe socijalne pomoći do kojih im je veoma stalo, kaže nezavisni senator iz Vermonta, Berni Sanders. A konzervativni republikanci se plaše da će superodobor da poveća porez – čemu se većina njih protivi. Među njima je i predsednik Predstavničkog doma, Džon Bejner. Pojedini republikanci sada nagoveštavaju da bi mogli da prihvate povećanje nekih poreza, ali oprezne demokrate kažu da je i dalje problem odnos smanjenja troškova i povećanja poreza. Među njima je i demokratski senator iz Virdžinije, Mark Vorner. Neki zakonodavci kažu da će neuspeh superodbora u pronalaženju rešenja za zastoj, dodatno uzdrmati poverenje na globalnim tržištima i mnogih Amerikanaca - da je Kongres uopšte u stanju da razreši budžetske probleme u zemlji.